Source: http://tampere.cloudnc.fi/fi-FI/Toimielimet/Kaupunginhallitus/Kokous_582019/Valtuustoaloite_anonyymin_rekrytoinnin_k(100226)
Timestamp: 2019-08-25 16:18:35+00:00
Document Index: 16785286

Matched Legal Cases: ['§ 322', '§ 310', '§ 311', '§ 312', '§ 313', '§ 314', '§ 315', '§ 316', '§ 317', '§ 318', '§ 319', '§ 320', '§ 321', '§ 323', '§ 324', '§ 325', '§ 326', '§ 327']

Valtuustoaloite anonyymin rekrytoinnin käyttöönottamiseksi myös Tampereella - Merve Caglayan ja Minna Minkkinen ym. | Tampere esityslistat ja pöytäkirjat
Kokous 5.8.2019
Valtuustoaloite anonyymin rekrytoinnin käyttöönottamiseksi myös Tampereella - Merve Caglayan ja Minna Minkkinen ym.
Kaupunginhallitus, kokous 5.8.2019
§ 322 Valtuustoaloite anonyymin rekrytoinnin käyttöönottamiseksi myös Tampereella - Merve Caglayan ja Minna Minkkinen ym.
TRE:8285/01.00.01/2018
Pietikäinen Niina, Henkilöstöjohtaja
Henkilöstöjohtaja Niina Pietikäinen, puh. 040 707 9147 ja henkilöstön kehittämispäällikkö Marju Leinonen, puh. 040 806 2937, etunimi.sukunimi@tampere.fi
Kaupunginvaltuutetut Merve Caglayan ja Minna Minkkinen ovat valtuustoaloitteessaan 17.12.2018 esittäneet, että Tampereen kaupunki ottaa käyttöön anonyymin rekrytoinnin.
Tampereen kaupunki suhtautuu nimettömän haun kokeiluun myönteisesti ja tutkii mahdollisuutta kokeiluun. Kaupunki toimii työnantajana niin, ettei työhönotossa esiinny syrjintää millään lain tarkoittamalla perusteella ja suhtautuu kaikkiin hakijoihin samanarvoisesti.
Saatujen tietojen mukaan Helsingin kaupunki aloittaa anonyymin rekrytoinnin kokeilun vuoden 2019 syksyllä. Kokeilun alkaminen edellyttää Helsingissä uuden rekrytointijärjestelmän käyttöönottoa. Tällä hetkellä Helsingillä ei ole raportoitavia kokemuksia anonyymistä rekrytoinnista.
Vantaan kaupunki on kokeillut anonyymiä rekrytointia kahden haun yhteydessä keväällä 2018. Kokeilun mukaan anonyymi rekrytointi on hyvin aikaa vievää, sillä hakemuksesta joudutaan poistamaan käsin kaikki ne tiedot, joiden perusteella hakija voidaan tunnistaa tai tehdä päätelmiä hänen taustastaan. Vantaa raportoi, että samat henkilöt olisi todennäköisesti valittu myös normaalin rekrytoinnin kautta, sillä valittujen ihmisten osaaminen sekä työ- ja koulutustausta vastasivat haettavaa työtehtävää. Vantaa jatkaa kokeilua syksyllä 2019, kun siellä on käytössä rekrytointijärjestelmä, joka mahdollistaa henkilötietojen poistamisen automaattisesti ja hakukohtaisesti.
Turun kaupunki suosittaa esimiehiään käyttämään anonyymiä rekrytointia, mutta ei velvoita siihen. Rekrytoivan esimiehen täytyy muotoilla kysymykset siten, että ne tuovat esiin hakijan osaamisen eivätkä riko hakijan anonymiteettiä. Turun kaupungin rekrytointijärjestelmä mahdollistaa anonyymin rekrytoinnin käytön ja siellä on hyviä kokemuksia anonyymin rekrytoinnin vapaaehtoisesta käytöstä.
Tampereen kaupungin nykyinen rekrytointijärjestelmä ei mahdollista teknisesti nimetöntä työnhakua, sillä nykyisessä järjestelmässä ei pystytä peittämään hakijoiden tunnistetietoja. Tällä hetkellä kaupunki seuraa muiden kaupunkien kokeiluja ja kokemuksia anonyymistä rekrytoinnista. Parhaillaan selvitetään myös uuden rekrytointijärjestelmän käyttöönottoa, joka mahdollistaisi myös anonyymin rekrytoinnin.
Merve Caglayanin ja Minna Minkkisen valtuustoaloite ja siihen annettu vastaus merkitään tiedoksi.
Aloite ei aiheuta tässä vaiheessa muita toimenpiteitä.
Merve Caglayan, Minna Minkkinen, Niina Pietikäinen, Marju Leinonen
Valtuustoaloite.pdf (pdf, 130 kt)
§ 310 Kokouksen laillisuus ja päätösvaltaisuus
§ 311 Pöytäkirjan tarkastus
§ 312 Omavelkaisen takauksen myöntäminen Pirkan Opiskelija-asunnot Oy:lle
§ 313 MAL3-seurantaraportti vuodelta 2018
§ 314 Asunto- ja maapolitiikan linjausten 2018 - 2021 seuranta 1/2019
§ 315 Asuntotonttien 837-109-990-7 ja 837-109-990-9 myyminen Ranta-Tampellasta
§ 316 Asemakaava nro 8583, XV (Tammela), Tammelan puistokatu 20, täydennysrakentaminen
§ 317 Asemakaava nro 8646, Jankan tila
§ 318 Asemakaava nro 8182, Lappi, Käpylän pientaloalueen suojeluasemakaava
§ 319 Kaupunginhallituksen edustajan nimeäminen yhdyskuntalautakunnan alueelliseen ympäristöterveydenhuollon jaostoon toimikaudeksi 1.6.2019 - 31.5.2021
§ 320 Eron myöntäminen tarkastuslautakunnan varajäsenelle luottamustoimesta sekä täydennysvaali
§ 321 Valtuustoaloite yhtiöiden hallituspaikkojen täyttämiseksi avoimen haun perusteella - Kalle Kiili
§ 323 Valtuustoaloite joukkoliikenneyhteyden selvittämiseksi Kintulammin luonnonsuojelualueelle - Noora Tapio ym.
§ 324 Valtuustoaloite pysäköintimaksuvyöhykkeitä ei tule laajentaa eikä pysäköintimaksuja korottaa - Lassi Kaleva ym.
§ 325 Lautakuntien ja jaostojen ym. sekä viranhaltijoiden ym. päätösten otto-oikeus
§ 326 Tiedoksi merkittävät asiat
§ 327 Ei julkinen